《妾薄命 其一》
宋代·王铚

寒闺有静女，十载念远征。命似绛绡薄，身同朝露轻。

存心合欢绛，待得机杼成。从来君独赏，讵可卖都城。

凭梦欲寄远，旧路春草生。独夜理瑶琴，泪烛剪不明。

待谁相应节，要自不胜情。会有不眠者，听此断肠声。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。